ข้อบังคับ กคพข้อบังคับ กคพ.ว่าด้วยการมอบหมายให้เจ้าหน้าที่คดีพิเศษปฏิบัติหน้าที่เกี่ยวกับคดีพิเศษและการสั่งการให้ข้าราชการหรือลูกจ้างกรมสอบสวนคดีพิเศษปฏิบัติงานเกี่ยวกับการสืบสวนพ.ศ. ๒๕๔๗ อาศัยอำนาจตามความในมาตรา ๒๓ วรรคห้าแห่งพระราชบัญญัติการสอบสวนคดีพิเศษ พ.ศ. ๒๕๔๗ กพค. จึงออกข้อบังคับไว้ดังต่อไปนี้ข้อ๑ ข้อบังคับนี้เรียกว่า ข้อบังคับกคพ. ว่าด้วยการมอบหมายให้เจ้าหน้าที่คดีพิเศษปฏิบัติหน้าที่เกี่ยวกับคดีพิเศษและการสั่งการให้ข้าราชการหรือลูกจ้างกรมสอบสวนคดีพิเศษปฏิบัติงานเกี่ยวกับการสืบสวนพ.ศ. ๒๕๔๗ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้อธิบดีกรมสอบสวนคดีพิเศษรักษาการตามข้อบังคับนี้หมวด ๑บททั่วไป ข้อ๔การมอบหมายให้ปฏิบัติหน้าที่หรือสั่งการให้ดำเนินการตามข้อบังคับนี้ให้กระทำเป็นลายลักษณ์อักษรเว้นแต่ในกรณีจำเป็นหรือเร่งด่วนจะกระทำด้วยวาจาก็ได้แต่ต้องบันทึกการมอบหมายหรือสั่งการดังกล่าวเป็นลายลักษณ์อักษรในทันทีที่สามารถกระทำได้ข้อ๕การมอบหมายให้ปฏิบัติหน้าที่หรือการสั่งการให้คำนึงถึง(๑)อำนาจหน้าที่ ความรับผิดชอบ และขีดความสามารถของผู้รับมอบหมายหรือผู้รับคำสั่งรวมตลอดถึงการอำนวยความสะดวก และการตอบสนองความต้องการของประชาชน(๒)ความรวดเร็ว และการลดขั้นตอนการปฏิบัติราชการเพื่อให้เกิดประสิทธิภาพในการปฏิบัติราชการและการอำนวยความยุติธรรม(๓)การมีส่วนร่วมในความรับผิดชอบในการปฏิบัติหน้าที่ และการปฏิบัติราชการเชิงบูรณาการ(๔)ความคุ้มค่าในการใช้งบประมาณและทรัพยากรบุคคลข้อ๖การมอบหมายหรือการสั่งการตามข้อบังคับนี้ต้องไม่เป็นการเพิ่มขั้นตอนหรือระยะเวลาในการดำเนินการข้อ๗ในการมอบหมายให้ปฏิบัติหน้าที่หรือสั่งการ ผู้มอบหมายหรือผู้สั่งการอาจพิจารณาดำเนินการดังต่อไปนี้ด้วยก็ได้(๑)วางหลักเกณฑ์การปฏิบัติหน้าที่หรือการปฏิบัติงานของผู้รับมอบหมายหรือผู้รับคำสั่ง(๒)จัดให้มีระบบการติดตามและประเมินผลโดยอาจให้ผู้รับมอบหมายหรือผู้รับคำสั่งรายงานผลการปฏิบัติหน้าที่ให้ผู้มอบหมายหรือผู้สั่งการทราบเป็นระยะหรือตามที่กำหนด(๓)จัดทำคู่มือการปฏิบัติหน้าที่หรือปฏิบัติงาน แล้วแต่กรณีข้อ๘ในกรณีที่มีปัญหาเกี่ยวกับการปฏิบัติหน้าที่หรือปฏิบัติงานตามข้อบังคับนี้ให้อธิบดีกรมสอบสวนคดีพิเศษเป็นผู้วินิจฉัยชี้ขาด แล้วรายงาน กคพ.เพื่อทราบในโอกาสแรกที่กระทำได้หมวด ๒การมอบหมายให้เจ้าหน้าที่คดีพิเศษปฏิบัติหน้าที่เกี่ยวกับคดีพิเศษ ข้อ๙พนักงานสอบสวนคดีพิเศษอาจมอบหมายให้เจ้าหน้าที่คดีพิเศษปฏิบัติหน้าที่เกี่ยวกับคดีพิเศษในเรื่องดังต่อไปนี้(๑)การรับคำร้องทุกข์ คำกล่าวโทษ(๒)การจัดการให้เป็นไปตามที่ระบุไว้ในหมายเรียก หมายจับ หมายค้น หมายขัง และหมายปล่อย(๓)การสืบสวนสอบสวน(๔)การเก็บรักษาของกลาง หรือของที่ยึดหรืออายัดหรือส่งมาตามมาตรา ๒๔แห่งพระราชบัญญัติการสอบสวนคดีพิเศษ พ.ศ. ๒๕๔๗(๕)การปฏิบัติหน้าที่อื่นตามประมวลกฎหมายวิธีพิจารณาความอาญา และพระราชบัญญัติการสอบสวนคดีพิเศษพ.ศ. ๒๕๔๗เท่าที่กฎหมายมิได้กำหนดไว้ให้เป็นอำนาจหน้าที่ของพนักงานสอบสวนคดีพิเศษเป็นการเฉพาะข้อ๑๐ ให้พนักงานสอบสวนคดีพิเศษกำกับดูแลและร่วมรับผิดชอบกับเจ้าหน้าที่คดีพิเศษในการปฏิบัติหน้าที่ตามที่ได้รับมอบหมายข้อ๑๑ ให้เจ้าหน้าที่คดีพิเศษมีอำนาจและหน้าที่ภายในขอบเขตที่ได้รับมอบหมายและตามที่กำหนดไว้ในมาตรา๒๓ แห่งพระราชบัญญัติการสอบสวนคดีพิเศษ พ.ศ. ๒๕๔๗ และรายงานผลการปฏิบัติหน้าที่ให้พนักงานสอบสวนคดีพิเศษทราบเป็นระยะหมวด ๓การสั่งการให้ข้าราชการหรือลูกจ้างกรมสอบสวนคดีพิเศษปฏิบัติงานเกี่ยวกับการสืบสวน ข้อ ๑๒อธิบดีกรมสอบสวนคดีพิเศษอาจสั่งการให้ข้าราชการหรือลูกจ้างกรมสอบสวนคดีพิเศษผู้ใดซึ่งมิใช่พนักงานสอบสวนคดีพิเศษหรือเจ้าหน้าที่คดีพิเศษปฏิบัติหน้าที่เป็นผู้ช่วยเหลือพนักงานสอบสวนคดีพิเศษหรือเจ้าหน้าที่คดีพิเศษเพื่อปฏิบัติงานเรื่องใดเรื่องหนึ่งเกี่ยวกับการสืบสวนเป็นการเฉพาะได้ในกรณีใดกรณีหนึ่ง ดังต่อไปนี้(๑)กรณีที่อัตราของพนักงานสอบสวนคดีพิเศษหรือเจ้าหน้าที่คดีพิเศษไม่เพียงพอในขณะใดขณะหนึ่ง(๒)กรณีที่ต้องการใช้ผู้ซึ่งมีความรู้ความเชี่ยวชาญเฉพาะเรื่องข้อ๑๓ ลูกจ้างซึ่งอธิบดีกรมสอบสวนคดีพิเศษมอบหมายให้ปฏิบัติหน้าที่จะต้องเป็นลูกจ้างประจำตามระเบียบกระทรวงการคลังว่าด้วยลูกจ้างประจำของส่วนราชการพ.ศ. ๒๕๓๗ หรือเป็นพนักงานราชการตามระเบียบสำนักนายกรัฐมนตรีว่าด้วยพนักงานราชการพ.ศ. ๒๕๔๗ หรือตามระเบียบ หรือข้อกำหนดอื่นที่เกี่ยวข้องกับการจ้างลูกจ้างอื่นของรัฐและมีสิทธิและหน้าที่เช่นเดียวกับลูกจ้างประจำหรือพนักงานราชการดังกล่าวตามที่ก.พ. กระทรวงการคลัง หรือสำนักนายกรัฐมนตรีกำหนดข้อ๑๔ให้ข้าราชการหรือลูกจ้างกรมสอบสวนคดีพิเศษมีอำนาจและหน้าที่ภายในขอบเขตตามที่ได้รับคำสั่งและตามที่กำหนดไว้ในมาตรา ๒๓ แห่งพระราชบัญญัติการสอบสวนคดีพิเศษ พ.ศ. ๒๕๔๗และรายงานผลการปฏิบัติงานให้อธิบดีกรมสอบสวนคดีพิเศษ พนักงานสอบสวนคดีพิเศษหรือเจ้าหน้าที่คดีพิเศษ ทราบแล้วแต่กรณีข้อ๑๕ การสั่งการให้ข้าราชการหรือลูกจ้างกรมสอบสวนคดีพิเศษปฏิบัติงานเกี่ยวกับการสืบสวนตามข้อบังคับนี้ไม่เป็นเหตุให้ข้าราชการหรือลูกจ้างนั้นได้รับเงินเพิ่มสำหรับตำแหน่งที่มีเหตุพิเศษตามมาตรา๒๐ แห่งพระราชบัญญัติการสอบสวนคดีพิเศษ พ.ศ. ๒๕๔๗ประกาศ ณ วันที่ ๑๘มิถุนายน พ.ศ. ๒๕๔๗วิษณุ เครืองามรองนายกรัฐมนตรีปฏิบัติราชการแทนนายกรัฐมนตรีประธานกรรมการคดีพิเศษพรรณิศา/ผู้จัดทำ๒๙ ตุลาคม ๒๕๕๓[๑] ราชกิจจานุเบกษา เล่ม ๑๒๑/ตอนพิเศษ๘๐ ง/หน้า ๕๑/๒๑ กรกฎาคม ๒๕๔๗